Henare Peeni: Ngāti Koroki Kahukura Claims Settlement Bill — Third ReadingText is incorporated into the Bound VolumeHenare Peeni: Ngāti Koroki Kahukura Claims Settlement Bill — Third Reading[Sitting date: 09 December 2014. Volume:702;Page:1283. Text is incorporated into the Bound Volume.]PEENI HENARE (Labour—Tāmaki Makaurau):Ā tēnā koe e Te Māngai o Te Whare ā-Reo Māori. Tihei uriuri tihei nakonako ka tau hā whakatau ko te rangi i runga nei. Whakatau hā whakatau ko te papa i raro nei whakatau hā whakatau i mātuku mai i Rarotonga. Koia i rukuhia manawa pou roto koia i rukuhia manawa waho kia whakatina te more i Hawaiki e pupū ana e wawau ana kia tārewa tū ki te rangi eke eke panuku eke Tangaroa hui e taiki e! Kāti ake rā ka tau mai ngā manaakitanga o Te Kaihanga ki runga i tēnei Whare otirā ki runga i a koutou e ngā kiri whingiwhingi arā koutou e kara mā e kui mā. Koutou e ngā mokopuna e ngā mātātahi o Ngāti Korokī Kahukura arā koutou ngā taniwha o te awa o Waikato tēnā koutou. Ko aua manaakitanga katoa ka ūhia ki runga i tō tātou Kīngi kia piki te ora kia piki te kaha kia piki te māramatanga ki runga i a ia ki roto i ngā taumahatanga me ngā nekenekehanga o tēnei wā rire rire hau paimārire. Kāti ake e koutou mā e tāpae nei koutou i ō koutou tini aitua ki te tāhūhū o tēnei Whare kia kotahi ai te reo kia kotahi ai te tangi kia kotahi ai te mōteatea ki a rātou i kapohia ai e Te Ringa Kaha o Aituā o Aitūere o Aitūkikini o Aitūtāmaki. Nāna i kōwhaki ai i te kauwae o tērā e tangi mai rā o tērā ake rā o tātou e tangi atu nei. Nō reira koutou katoa kua ngaro atu ki te tirohanga kanohi koutou kua whakawhiti atu rā ki tua o Paerau ka tau ki runga i te pae o mahara tēnā korikori mai. Hoki wairua mai rā koutou ki roto i ngā whiriwhiringa me ngā kōrero kei mua i Te Whare i tēnei rangi. Tēnā tū kamu a Mahuta tēnā tū ka korikori tēnā tū me haere tāua. Me haere tāua ki runga i ngā kōrero kua pae nei ki runga i a koutou e Ngāti Korokī Kahukura ki roto i te roanga ake o tēnei ata.Nā i tīmata mai e te Minita i ngā mahi tūkino a Te Karauna i a koutou he tohu tēnā o ngā mahi o Te Karauna ki a tātou te iwi Māori ki roto i ngā tau. Nā kua waha mai te Minita ki roto i tēnei Whare i aua tūkinotanga i pāngia ki runga i a koutou e Ngāti Korokī Kahukura tēnā koutou. Kāti e tautoko ana ahau i ngā kōrero o tōku tuahine ki a koutou otirā ki Te Whare nei. E tautoko ana mātou o Te Rōpū Reipa i tēnei pire ki roto i tana tatūnga ki roto i tēnei Whare ka tau ki runga i te taumata kōrero ka kōrero ka kōrero ka kōrero. Kāti e mihi atu ana ahau ki a koe e Te Minita kua roa rawa mātou ki roto o Ngāpuhi e whakaaro ana i tētahi ingoa ka tapaina ki runga i a koe nā tō māia nā tō toa ki te kōkiri i ngā take e pā ana ki Te Tiriti o Waitangi tēnei e mihi atu nei. Ka waihongātu mā ngā kaumātua me ngā kūia taua ingoa te tapaina ki runga i a koe kāti tēnei e mihi atu ana tēnā koe.Nā e mihi atu ana ahau ki tōku tuakana ki a Tau Hēnare. Ko tērā taniwhā ka noho ki runga i Te Rōpū Whāiti i ngā Take Māori. Nā ka whakaaro ake ahau ki tōku tupuna ki a taurekareka Hēnare me tōna pānga ki a koutou e Waikato. Nā ka noho a Te Pūea ki roto o Mōtatau ki roto i ngā tau. Ko tana kōrero ki a Ngāti Hine ka mahi ka īnoi ka mahi anō. Hoinō ko tērā wero ka takotoria ki mua i a koutou kia kaua e pōhēhē kia kaua e tatari! Āe kua kōrero mātou o Te Whare nei i ngā take e pā ana ki tēnei pire. Ēngari ka kapohia ake e ahau i te kōrero kōrero a Kauiti me anga te titiro ki ngā taumata o te moana arā ki ngā maruāpō i wawatahia ai e ō tātou mātua tūpuna otirā ō koutou mātua tūpuna mō Ngāti Korokī Kahukura. Nō reira e mihi atu ana ahau ki tēnā heke iho mai ki tōku tuakana ki a Tau Hēnare e ārahi nei i tēnei pire ki roto i ngā mahi whiriwhiringa o tēnei Whare e Te Māngai. Kāti ka tiro atu ahau ki tēnei pire. Ko ngā wāhanga katoa kai roto ēhara i te mea ko ngā rare katoa. arā ko ngā perehana katoa o Hana Kōkō ka tau mai ki runga i a koutou. Ē kāhore ēngari ko te mea atu ahau ki a koutou i a au e āta wetewete ana i ngā kōrero kai roto anā ko te whakahokinga mai o ngā whenua tapu o ngā wāhi tapu ki a koutou o Ngāti Korokī Kahukura. E mihi atu ana ahau ki a koutou otirā koutou katoa o te awa tapu o Waikato. Nā ko koutou tēnā kai te tauihu o te waka. Kai te tauihu o te waka mō ngā mahi ngātahi me Te Karauna hei tiaki hai whakahaere i ngā whenua me ngā taonga e pā ana ki a koutou e pupuri nei e koutou anā ko te mihi atu ki a koutou. Ka whātoro atu te ringa ki Te Karauna kia mahi ngātahi nei koutou ki te tiaki i ō koutou wāhi tapu tēnā koutou.Nā ka titiro atu ahau ki te wāhanga tuarua. Ka whai reo koutou ki roto i ngā mahi o ngā kaunihera. Ka whai reo koutou ki roto i ngā whiriwhiringa o te kāwanatanga mō take e pā ana ki a koutou ō koutou whenua ō koutou take ō koutou whakatupuranga. Nō reira e mihi atu ana ahau ki a koutou ka noho ngātahi me Te Minita ki te āta wetewete i tērā o ngā nekehanga mō koutou.Kāti ka titiro atu ahau ki te wāhanga tuatoru ka tau ki runga i te awa o Waikato. Kua kōrero ahau he pikopiko he taniwha. Kaua e pōhēhē ka tau taua kōrero ki a koutou anake e Waikato. Tā te mea ki roto i ngā mahi whiriwhiringa o ngā take e pā ana ki Te Tiriti o Waitangi he piko he taniwha he piko he taniwha. Nō reira kua hoe nei e koutou i tō koutou awa tupuna. Kai konei mātou e mihi atu nei kei konei mātou e tangi atu nei. Ki waho i tēnei Whare ka heke mai ngā roimata. He tohu tēnā mō ngā pōuritanga mō ngā aituā ā he tohu anō tērā ki a tāua Te Māori mō te harikoa. Nō reira ka hoe atu rā koutou ki runga i tō tātou awa e hoe e hoe tōkihi!Kāti ki te wāhanga tuawhā o te pire. Ko tāku atu ki tēnei Whare ko te pūteā ka tukuna atu ka tākoha atu ki a Ngāti Korokī Kahukura hoinō e mea ana te Pākeha he drop in the bucket. Iti noa iho te pūtea ka whakahokia atu ki a koutou ki tērā i tangohia e Te Karauna i roto i ngā tau. Ēngari i tēnei wā e mihi atu ana ahau ki a koutou. Kua whai i tērā pūtea ka taea e koutou te tōkihi atu ki ngā taumata o te moana e kōrero atu ahau i mua tata nei. Nō reira kia kaha rā koutou.Ko tēnei wero ki Te Whare e noho nei. Me kaua tēnei Whare e pōhēhē kua tatū noa ngā take e pā ana ki a tātou Te Iwi Māori ki roto i ngā mahi whiriwhiringa o ngā take e pā ki Te Tiriti o Waitangi. Korekore ka noho mai a Ngāti Korokī Kahukura ki te aro haehae i ngā kōrero. Ki te totohe i ngā take e pā ana ki a rātou ki rot i te roanga ake o ngā tau kei mua i a tātou ā kati e Te Whare.E Ngāti Korokī Kahukura ka waiho nātu tēnei kōrero o tōku tupuna ki a koutou hei whakakapi ake i tēnei kōrero i tēnei tāima. Ka kōrero ahau i ngā kōrero o tōku tupuna a Kāwiti e pā ana ki Te Tiriti o Waitangi “E te whanau i te pakanga ahau me ngā atua o te pō heoi kīhai ahau i mate. Nō reira takahia te riri ki raro i ō waewae. Kia ū ki te whakapono he pōwai Pākehā koutou ā muri ake nei. Waiho kia kakati te namu i te whārangi o te pukaupuka hei konei ka tahuri atu ai. Kei takahia e koutou ngā papa pounamu a ō koutou tūpuna e takoto nei. Titiro atu ki ngā taumata o te moana. E ngā namu e kakati nei i ngā whārangi o te pukapuka o Te Tiriti o Waitangi. Kāti e mihi atu nei ki a koutou tau mai tau atu tēnā koutou tēnā koutou e Te Māngai tēnā tātou katoa.[Thank you Mr Speaker. I will be speaking in Māori. May our descendants live on and our hopes be fulfilled. Welcome to the Sky Father above and to Mother Earth below.Behold the heron from Rarotonga lands.Welcome we have made landfall.Let the ritual be performed by placing the red stone of Hawaiki on this side and that toward land and sea. The ritual is now complete. Our origins rise up towards the heavens and hang there suspended. We have surmounted the dangers of the seas and the realm of the maritime god.Let us take up the adze and carve out a new existence. Enough for now! May the kindness of the Creator be upon this House but at the same time upon you the elder men and womenfolk the grandchildren and young people of Ngāti Korokī Kahukura—in other words upon you the chiefs of the Waikato River. May all those acts of kindness be cast over our King Tūheitia as well to ensure that his health strength and enlightenment is restored.Bring forth the calming winds of goodwill and peace. To those of you who have placed myriad of your deaths beneath the roof of this House so that they who have been snatched up by the strong hand of disappointing excruciating and convulsive mishap can be accorded a tribute a traditional chant and mourned over in unison enough! It was mishap that wrenched off the jaw of that one and the other one mourning over there our jaw mourning here.Enough! Enough I say! So those of you who passed from our sight who have crossed beyond the Divide to land on the horizon of recollection stir yourselves! Return spiritually amidst these negotiations and speeches that are before the House today. Rise up and confront Mahuta! Stand up make a move! Rise up let us go together! Let us go forth on the contributions delivered before you collectively by Ngāti Korokī Kahukura as this morning unfolds.It began with the Minister stating that there were adverse acts by the Crown upon you;an indication of Crown actions that impacted adversely on us Māoridom over the years. The Minister brought those wrongdoings unto this House;those wrongdoingsthat impacted upon youNgāti Korokī Kahukurainto this Houseand so I salute you and endorse the contributions by my sister colleague to you collectivelybut at the same timeto this House. Wethe Labour Partysupported this bill when it arrived in this House throughout its passage to the ultimate level of speeches contributions talksand addresses. And so I congratulate youMinister. We of Ngāpuhi have spent a long time considering a name for youbecause of your confidence and valour to thrust forward matters that relate to the Treaty of Waitangi settlement. In regard to thatI commend you sincerely. I leave that name for the elder men and womenfolk to figure out and bestow it upon you.I acknowledge that elder sibling of mine Tau Hēnare now. That powerful creature sat on the Māori Affairs Committee. Now I wonder about my ancestor Taurekareka Hēnare’s links to youWaikato. Years agoTe Puea lived in Mōtatau.Her message to Ngāti Hine was “work prayand work again!”.Well thatis thechallenge that I present to youto not make assumptions and to not wait.Accordingly I place that challenge before you. Do not be deluded and do not wait! Yes we of this House have discussed the matters relating to this billbut I pick up on the statement by Kāwitifocus onthe tops of the sea. In other words focus on the dreamsofour grandparents your grandparentsindeedof Ngāti Korokī Kahukura yearned for.ThereforeIacknowledge thatright down to my elder cousin Tau Hēnarewho shepherded this bill through the procedures of this House. Enough!I look at this bill and all parts in itnot because of all the lollies—in other wordsall of Santa’s presents—that will land on you. That indeedwill nothappenbutratherI advise that you analyse the statements within the bill carefullyand there you will see the return of sacred places and lands to you of Ngāti Korokī Kahukura. I doff my hat to you collectively butat the same time to all of you of the sacred river of Waikato. You are now at the prow of the canoe in terms of working together with the Crown to protect and administer the lands and resources that relate to youwhich you hold and so I congratulate you. The hand is extended to the Crown to work cooperatively with you to safeguard your sacred sites. Well done.I look now at part two. You will have a say in the operations of the councils. You will have a say in negotiations with theGovernment in regard to matters of concern to you your lands issuesand kin. And so Icongratulate you collectively on working carefully together with the Minister to examine those movements for you.Now I look at partthree which relatesto the river of Waikato. I have stated already that at every bendthere is a chief.Do notbe deluded by the fact that the statement appliesto you alonethe Waikato peoplebecause it applies just as aptly to negotiations of Treaty of Waitangi matters.At each bend is a chief at each bend is a chief. And so you have now navigated on your ancestral river. We here acknowledge and shed tears for you. Tears are being shed outside of Parliament it is raining. That is an indication about the despondencies deaths;an indication to you and mein Māoridom about joys. So as you paddle out collectively on our river paddle paddle go for it! Enough!And so to the fourth part of the billwhere my interpretation of it to this House is that the fund will be released and gifted to Ngāti Korokī Kahukurabut mainstream would say it is a drop in the bucket.The funding returned to you is minisculein comparisonto that which the Crown took from you over the years. But at this timeI congratulate you. You have received that fund and will be able to go for itto the tops of the ocean that I alluded to just before. And so be strong.The challenge to this House sitting here isnot to bedeluded by the fact that all matters relating to Māoridom have been resolvedin terms of negotiations about mattersofthe Treaty of Waitangi. Ngāti Korokī Kahukura will never sit back to critically discern the contributions to contest the matters concerning them as the yearsahead of us go onand soenoughthe House. To end this addressNgāti Korokī Kahukura I will leave this saying of my ancestor with youat this point in time. I will relate what my ancestor Kāwiti said about the Treaty of Waitangi. He said this: “FamilyI fought with the gods of the night and survivedhowever. So put the anger under your feet and tramp all over it. Hold fast to the faith and you will move with a fan-like motion afterwardslike a European. Leave ituntil the sandfly nip the pages of the Treatyand at this pointaddress them just in case you tramp all over the greenstone boxes of your ancestors lying here. Look at the tops of the ocean and say to the sandfly nipping at the pages of the Treaty of Waitangi‘Enough!’”.Mr Speaker I doff my hat here and there to acknowledge and congratulate you and us all collectively.Thank you.]